Aino Sutinen

Aino Sutinen (s. 1983 Espoo) on suomalainen sarjakuvantekijä, kuvittaja, livekuvittaja, Sarjainfo-lehden päätoimittaja sekä hallituksen jäsen Sarjakuvantekijät ry -järjestössä. Hän on opiskellut Sussexin yliopistossa sosiologiaa ja kehitysmaatutkimusta.

Sutinen on erikoistunut dokumentaarisiin sarjakuviin ja informatiivisiin kuvituksiin. Hän on käynyt matkoilla Etelä-Kaukasuksella ja Lähi-idässä, joiden perusteella hän on julkaissut kaksi matkasarjakuva-albumia Vaimoksi vuorille (2015) ja Taksi Kurdistaniin (2009). Sutinen oli mukana Sisaret 1918 -antologiassa, joka voitti Sarjakuva-Finlandia-palkinnon vuonna 2019. Vuonna 2022 julkaistiin Sylvi-Kyllikki Kilven päiväkirjaan perustuva teos Sörnäisten tyttö – Sylvi-Kyllikki Kilven päiväkirja 1915–18, jonka hän teki yhdessä Leena Virtasen kanssa. 

 Teokset 
 Taksi Kurdistaniin : reppumatkasarjakuvia Lähi-idästä. Oulu: Asema Kustannus, 2009. 
 Vaimoksi vuorille : reppumatkasarjakuvia Etelä-Kaukasiasta. Helsinki: Neon Tunisia, 2015. 
 Sutinen Aino & Virtanen Leena: Sörnäisten tyttö. Sylvi-Kyllikki Kilven päiväkirja 1915–1918 sarjakuvana. Tampere: Suuri Kurpitsa, 2022. 
 Ajattelen Ukrainaa koko ajan. Tampere: Suuri Kurpitsa, 2024. 

 Antologioita 
 Ville Hänninen & Harri Römpötti (toimittajat): Niskatuki ja muita sarjakuvia. Turku: Lempo Kustannus, 2014. 
 Hannele Richert (toimittaja): Mitä sä täällä teet? – Tarinoita maahantulosta. Helsinki: Voima / Into, 2016. 
 Reetta Laitinen (toimittaja): Sisaret 1918. Helsinki: Arktinen Banaani, 2018. 
 Pauli Kallio (käsikirjoittaja): Mutta suurin on rakkaus. Tampere: Suuri Kurpitsa, 2020. 

 Lähteet 

Luokka:Suomalaiset sarjakuvantekijät
Luokka:Vuonna 1983 syntyneet
Luokka:Elävät henkilöt